Johan Fredrik Ekholm

Johan Fredrik Ekholm (2. syyskuuta 1873 Nurmijärvi – 25. huhtikuuta 1918 Kouvola) oli suomalainen juristi ja Haminan pormestari.Ylioppilasmatrikkeli 1853–1899Suomen sotasurmat 1914-1922 

Ekholmin vanhemmat olivat työmies Gustaf Adolf Ekholm ja Maria Eufrosyne. Hän pääsi ylioppilaaksi Helsingin suomalaisesta normaalilyseosta 1895 ja suoritti Helsingin yliopistossa yleisen oikeustutkinnon vuonna 1899. Ekholm sai varatuomarin arvon 1902.

Ekholm toimi asianajajana ja oli Haminan pormestarina vuodesta 1908 alkaen. Punaiset vangitsivat hänet Haminassa Suomen sisällissodan aikana huhtikuussa 1918 ja hänet surmattiin Kouvolassa muutamia päiviä myöhemmin.

Ekholm oli naimisissa vuodesta 1907 Aina Fredrika Ekqvistin kanssa.

 Lähteet 

Luokka:Suomalaiset juristit
Luokka:Suomalaiset asianajajat
Luokka:Haminan pormestarit ja kaupunginjohtajat
Luokka:Suomen sisällissodan terrorin uhrit
Luokka:Suomalaiset henkirikosten uhrit
Luokka:Vuonna 1873 syntyneet
Luokka:Vuonna 1918 kuolleet